ᱵᱷᱤᱢᱟᱵᱚᱨᱚᱢ

ᱵᱷᱤᱢᱟᱵᱚᱨᱚᱢ ᱫᱚ ᱥᱤᱧᱚᱛ ᱨᱮᱱᱟᱜ ᱟᱱᱫᱷᱨᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱯᱟᱪᱮ ᱜᱚᱫᱟᱵᱚᱨᱤ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱱᱚᱨᱚᱥᱟᱯᱩᱨᱚᱢ ᱨᱟᱡᱽᱥᱣᱟ ᱢᱚᱱᱰᱚᱞ ᱨᱮ ᱵᱷᱤᱢᱟᱵᱚᱨᱚᱢ ᱢᱚᱱᱰᱚᱞ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱮᱞᱩᱨᱩ ᱥᱚᱦᱨᱤ ᱩᱛᱱᱟᱹᱣ ᱯᱨᱟᱫᱷᱤᱠᱚᱨᱚᱱ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱚᱣᱟ ᱑᱔᱖,᱙᱖᱑ ᱦᱚᱲ ᱮᱞ ᱥᱟᱶ ᱦᱚᱱᱚᱛ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱨᱤ ᱴᱚᱴᱷᱟ ᱠᱟᱱᱟ ᱾

 ᱱᱟᱜᱟᱢ 

 ᱦᱚᱲ ᱮᱞ 
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱑᱔᱒,᱑᱘᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱩᱴ ᱦᱚᱲ ᱮᱞ ᱨᱮ ᱗᱐,᱐᱖᱖ ᱠᱚᱲᱟ ᱟᱨ ᱗᱒,᱒᱑᱔ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱼ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱐᱓᱑ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱾ ᱑᱒,᱑᱕᱗ ᱜᱤᱫᱽᱨᱟᱹ ᱫᱚ ᱐ᱼ᱖ ᱵᱚᱪᱷᱚᱨ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ, ᱚᱸᱰᱮ ᱠᱷᱚᱱ ᱖,᱑᱔᱙ ᱠᱚᱲᱟ ᱟᱨ ᱖,᱐᱐᱘ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱗᱗ ᱠᱩᱲᱤ ᱭᱟᱜ ᱡᱟᱱᱟᱝ ᱡᱟᱹᱱᱤ ᱾ ᱥᱮᱪᱮᱫ ᱫᱚᱨ ᱫᱚ ᱘᱓.᱔᱑% ᱢᱮᱱᱟᱜᱼᱟ, ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱫᱚ ᱗᱓.᱐᱐% ᱠᱷᱚᱱ ᱰᱮᱦᱮᱨ ᱜᱮᱭᱟ ᱾ ᱱᱩᱠᱩ ᱥᱚᱦᱨᱤ ᱜᱩᱴ ᱦᱚᱲ ᱮᱞ ᱫᱚ ᱑᱔᱖,᱙᱖᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾

 ᱠᱟᱹᱣᱰᱤ ᱟᱹᱨᱤ 
ᱵᱷᱤᱢᱟᱵᱚᱨᱚᱢ ᱫᱚ ᱜᱳᱫᱟᱵᱚᱨᱤ ᱰᱮᱞᱴᱟ ᱴᱚᱴᱷᱟ ᱨᱮᱱᱟᱜ ᱪᱮᱛᱟᱱ ᱛᱟᱞᱢᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱯᱚᱱᱚᱛ ᱨᱮ ᱦᱳᱲᱳ ᱨᱮᱱᱟᱜ ᱢᱩᱬ ᱵᱮᱯᱟᱨ ᱛᱟᱞᱢᱟ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾

 ᱦᱮᱡ ᱥᱮᱱ 
ᱥᱚᱦᱚᱨ ᱨᱮᱱᱟᱜ ᱜᱩᱴ ᱥᱚᱲᱚᱠ ᱨᱮᱱᱟᱜ ᱡᱤᱞᱤᱧ ᱫᱚ ᱒᱐᱑.᱖᱐ ᱠᱤᱞᱚᱢᱤᱴᱚᱨ (᱑᱒᱕.᱒᱗ ᱢᱤᱞ) ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱦᱚᱛᱮᱛᱮ ᱫᱤᱥᱚᱢ ᱨᱮᱱᱟᱜ ᱮᱴᱟᱜ ᱴᱷᱟᱶ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱒᱑᱖ ᱫᱚ ᱱᱚᱜᱚᱨ ᱞᱮᱠᱟᱛᱮ ᱥᱮᱱᱚᱜᱼᱟ ᱾

ᱟᱱᱫᱷᱨᱚ ᱯᱨᱚᱫᱮᱥ ᱯᱚᱱᱚᱛ ᱥᱚᱲᱚᱠ ᱥᱟᱜᱟᱲᱚᱢ ᱱᱤᱜᱟᱢ ᱫᱚ ᱵᱷᱤᱢᱟᱵᱚᱨᱚᱢ ᱵᱟᱥ ᱥᱴᱮᱥᱚᱱ ᱠᱷᱚᱱ ᱵᱟᱥ ᱥᱮᱵᱟ ᱪᱟᱪᱞᱟᱣᱟ ᱾ ᱵᱷᱤᱢᱟᱵᱚᱨᱚᱢ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱮᱛᱚᱢ ᱛᱟᱞᱢᱟ ᱨᱮᱞᱣᱮ ᱴᱚᱴᱷᱟ ᱨᱮ 'NSG-4' ᱞᱮᱠᱟᱛᱮ ᱠᱤᱞᱟᱥᱤᱯᱷᱤᱰ ᱟᱠᱟᱱᱟ ᱾ ᱜᱩᱰᱤᱵᱟᱰᱟᱼᱵᱷᱤᱢᱟᱵᱚᱨᱚᱢ ᱠᱷᱚᱱᱰ ᱫᱚ ᱱᱤᱭᱟᱹ ᱦᱟᱵᱽᱲᱟᱼᱪᱮᱱᱱᱟᱭ ᱢᱩᱬ ᱞᱟᱭᱤᱱ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ 

ᱥᱚᱦᱚᱨ ᱨᱮ ᱥᱟᱜᱟᱲᱚᱢ ᱟᱹᱢᱟᱹᱞᱤ ᱞᱮᱠᱟᱛᱮ ᱒,᱖᱙,᱑᱓᱗ ᱜᱟᱹᱰᱤ ᱢᱟᱹᱞᱤᱠ ᱴᱷᱮᱱ ᱜᱮ ᱞᱟᱭᱥᱮᱸᱥ ᱢᱮᱱᱟᱜᱼᱟ ᱾ ᱚᱸᱰᱮ ᱠᱷᱚᱱ ᱑᱓,᱐᱖᱔ ᱚᱴᱚ, ᱑᱒᱓᱖ ᱤᱥᱠᱩᱞ ᱵᱟᱥ, ᱙᱙᱐᱘ ᱞᱳᱨᱤ, ᱑᱑,᱑᱒᱙ ᱠᱟᱨ, ᱒,᱐᱔,᱗᱒᱘ ᱢᱚᱴᱚᱨᱵᱟᱭᱤᱠ, ᱒,᱘᱓᱓ ᱜᱚᱴᱟᱝ ᱯᱮᱭᱟ ᱪᱟᱠᱟ ᱜᱟᱹᱰᱤ, ᱑᱕ ᱜᱚᱴᱟᱝ ᱠᱟᱨ ᱦᱮᱡ ᱥᱮᱱ ᱟᱨ ᱕ ᱜᱚᱴᱟᱝ ᱵᱟᱥ ᱦᱮᱡ ᱥᱮᱱ ᱰᱟᱹᱰᱤ ᱠᱟᱱᱟ ᱾

ᱵᱷᱤᱢᱟᱵᱚᱨᱚᱢ ᱨᱮᱱᱟᱜ ᱥᱩᱨ ᱩᱰᱟᱹᱱ ᱰᱟᱹᱦᱤ ᱫᱚ ᱨᱟᱡᱽᱢᱩᱸᱫᱽᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ, ᱱᱚᱣᱟ ᱫᱚ ᱘᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱵᱷᱤᱢᱟᱵᱚᱨᱚᱢ ᱫᱚ ᱵᱤᱡᱚᱭᱣᱟᱰᱟ ᱠᱷᱚᱱ ᱑᱒᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱼ ᱣᱤᱠᱤᱯᱤᱰᱤᱭᱟ, ᱵᱤᱥᱟᱠᱷᱟᱯᱟᱴᱱᱟᱢ ᱠᱷᱚᱱ ᱒᱖᱕ ᱠᱤᱞᱚᱢᱤᱴᱚᱨ ᱼ ᱣᱤᱠᱤᱯᱤᱰᱤᱭᱟ ᱟᱨ ᱦᱟᱭᱫᱽᱨᱟᱵᱟᱫᱽ ᱠᱷᱚᱱ ᱔᱐᱐ ᱠᱤᱞᱚᱢᱤᱴᱚᱨ ᱣᱤᱠᱤᱯᱤᱰᱤᱭᱟ ᱾

 ᱠᱟᱞᱪᱟᱨ 

 ᱥᱮᱪᱮᱫ 

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

 Bhimavaram Municipality website


ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ
ᱛᱷᱚᱠ:ᱯᱟᱪᱮ ᱜᱚᱫᱵᱚᱨᱤ ᱦᱚᱱᱚᱛ ᱨᱮ ᱢᱚᱱᱰᱚᱞ ᱦᱮᱰᱠᱩᱣᱟᱴᱚᱨ ᱠᱚ